Tatra 603

Tatra 603 er en bilmodell fra bilprodusenten Tatra i det tidligere Tsjekkoslovakia. Modellen er en stor sedan med hekkmotor som erstattet modellen T600 i 1956. Modellen ble produsert i tre ulike utgaver fra 1956 til 1975. Tatra 603 ble kun tildelt viktige personer innen politikk og industri. Et lite antall ble eksportert til sentraleuropeiske land samt Cuba, men bilene var ikke tilgjengelige for privatpersoner. Til tross for dette havnet enkelte eksemplarer i privat eie, blant annet i Øst-Tyskland. I løpet av modellens levetid ble totalt 20 422 eksemplarer bygget, for det meste for hånd. Vest for Jernteppet var bilen relativt ukjent, selv om Tsjekkoslovakiske ambassader i vestlige hovedsteder benyttet bilen. T603 ble erstattet av T613 i 1974.

 Eksterne lenker 

 Tekniske detaljer: Tatra T603

Tatra T603
Kategori:Bilmodeller introdusert i 1956